স্টাফ রিপোর্টার ॥ নবীগঞ্জ উপজেলা ছাত্রদলের যুগ্ম আহ্বায়ক মোশাহিদ আলম মুরাদ ও নবীগঞ্জ পৌর ছাত্রদলের যুগ্ম আহ্বায়ক জহিরুল ইসলাম সোহেল এর বহিস্কারাদেশ প্রত্যাহার করা হয়েছে। বহিস্কারের ২৪ ঘন্টার মধ্যে আদেশ প্রত্যাহার করা হল। গতকাল বিএনপির কেন্দ্রীয় যুগ্ম মহাসচিব (দপ্তরের দায়িত্বপ্রাপ্ত) রুহুল করিব রিজভী স্বাক্ষরিত পৃথক পত্রে এ বহিস্কাদেশ প্রত্যাহার করা হয়। রুহুল করিব রিজভী পত্রে উল্লেখ করেন, ইতিপূর্বে দলীয় শৃংখলা ভঙ্গ ও দলীয় স্বার্থ বিরোধী তৎপরতায় লিপ্ত থাকার অভিযোগে বিএনপির প্রাথমিক সদস্য পদসহ সকল পর্যায়ের পদ থেকে বহিস্কার করা হয়ে ছিল। কিন্তু নির্দেশক্রমে আপনাদের বহিস্কারাদেশ প্রত্যাহার করা হয়েছে। আপনার এখন থেকে দলের দলের সাংগঠনিক কর্মকান্ডসহ দলের শক্তি বৃদ্ধিতে যথাযত ভূমিকা রাখবেন বলে দল আশা রাখে।